Saadjie | Leeupoort
Tag Archives: Saadjie
Volg hierdie reëls om jou finansiële vooruitsigte in orde te hou: • Jy moenie vergeet dat vaardige verkoopsmense Read More » Twitter gaan jou afskop as jy dit nie gebruik | Netwerk24
27 November 2019 12:05
As jy ’n Twitter-rekening het, maar dit maande laas gebruik het, is dit dalk ’n goeie idee om weer ’n slag daarop aan te meld.
Twitter sê hy gaan op 11 Desember begin om rekeninge voor die voet te sluit wat langer as ses maande nie gebruik is nie.
Dit sluit in die rekeninge van Twitter-gebruikers wat intussen dood is, of gebruikers wat bloot onaktief geraak het op die platform of dalk selfs hul aanmeldbesonderhede vergeet het.
Waarom doen Twitter dit?
Volgens ’n woordvoerder van die sosiale netwerk word die onaktiewe rekeninge gesluit omdat die eienaars daarvan nie kon instem tot Twitter se jongste privaatheidsbeleid nie.
Dit is die eerste keer dat Twitter so ’n massiewe sluiting van rekeninge van stapel stuur, berig die BBC.
Die sosiale netwerk hoop ook om gebruikers met baie volgelinge groter kredietwaardigheid te gee deur vals en onaktiewe volgelinge te verwyder.
Dit beteken dat ’n persoon se oorblywende volgelinge nie bloot robotte en vals profiele is nie, maar aktiewe deelnemers aan die platform.
Twitter het reeds vyf miljoen gebruikers in drie maande verloor. Foto: Getty Images
Gaan my rekening gesluit word?
As jy langer as ses maande gelede aangemeld het, is die kans goed dat Twitter jou rekening ná 11 Desember gaan sluit.
Die netwerk beskou jou rekening as “aktief” as jy enige tyd in die laaste ses maande aangemeld het, ongeag of jy enigiets getwiet het in daardie tyd.
Volgens die woordvoerder oorweeg die sosiale netwerk dit ook om in die toekoms die rekeninge uit te vee van gebruikers wat net “rondhang” op die platform “sonder om iets te doen”.
Twitter het reeds waarskuwings per e-pos aan onaktiewe gebruikers gestuur dat hul rekeninge gesluit sal word.
Die maatskappy het nie bekend gemaak hoeveel rekeninge hy reeds geoormerk het om uitgevee te word nie.
GRAFIKA: Takealot slaggereed vir Swart Vrydag